ועדת הכנסת, כנסת 20, פרוטוקול מספר 295, 2017-11-13 11:15

יואב קיש: אני פותח את הדיון.

יואב קיש: בבקשה, יואל, יש לך בקשה.

יואל חסון: התייעצות סיעתית.

יואב קיש: שלום, אני פותח את הדיון.

יואב קיש: יואל, בבקשה, יש לך שלוש דקות לרוויזיה ומצביעים.

יואל חסון: מה אני אעשה, אני מנסה להסביר.

יואל חסון: אדוני היושב-ראש, אני אנמק את הרוויזיה שלי.

יואב קיש: בבקשה, תנמק.

יואב קיש: חברים, אנחנו רוצים להצביע, חבר הכנסת יואל חסון מנמק את הרוויזיה ומצביעים.

יואב קיש: בבקשה.

יואל חסון: תראה, הבקשה שלי לרוויזיה במקרה הזה הייתה באמת לתת לכם שהות של חצי שעה - -

רויטל סויד: להתעשת.

יואל חסון: - - להתעשת ולחשוב על הדבר הזה.

יואב קיש: אתה תמיד עושה לנו את השהות הזו, אנחנו כבר רגילים.

יואל חסון: אתה מפריע לי, ואין מי שיקרא אותך לסדר.

יואב קיש: נכון.

איילת נחמיאס ורבין: יש לי עוד הצבעות.

מכלוף מיקי זוהר: אדוני, אתה מפריע ליושב-ראש סיעת המחנה הציוני.

יואב קיש: בבקשה, יואל.

מכלוף מיקי זוהר: - - -

יואב קיש: עזוב, אתה מושך זמן עכשיו.

יואב קיש: קדימה.

יואב קיש: בבקשה.

יואל חסון: אני יכול לדבר?

יואב קיש: כן.

יואל חסון: מה שאני אומר, נתתי לכם באמת שהות לחשוב על הדבר הזה פעם נוספת.

יואל חסון: תראה, גם ההתנהלות שלך, אדוני היושב-ראש, בניהול הישיבה הזאת מוכיח איזה אופנה חדשה שיש לכם אתם, יושבי-ראש הצעירים החדשים של הליכוד, של הוועדות.

יואב קיש: כן.

יואב קיש: מקשיב.

יואב קיש: בסך הכול ח"כים חדשים שלא מכירים מספיק את הכללים ואת הנהלים.

נאוה בוקר: מה אתה אומר.

שולי מועלם-רפאלי: תני לו.

קארין אלהרר: נאוה, תנשמי.

יואל חסון: ואתם הופכים את הוועדות לסוג של עסק פרטי.

יואל חסון: זאת אומרת, לא משנה מה נושא הוועדה, לא משנה אם זה רלוונטי לוועדה או לא רלוונטי לוועדה, אתה עכשיו מקדם חוק, אני לא יודע מה, על - - -

יואב קיש: 15V.

קארין אלהרר: למשל.

יואב קיש: למשל.

יואל חסון: לא, זה רלוונטי לוועדה.

יואב קיש: אוקיי, מה עוד?

יואב קיש: דווקא השבוע נתתי את החוק שלך 15V כדוגמה לחוק שהתחיל ברעש גדול והפך לאות מתה, שלא ישנה שום דבר.

יואב קיש: .

יואב קיש: We will see

יואל חסון: We will see, We see now.

יואל חסון: זאת אומרת, מה שאני רוצה לומר, בשורה התחתונה אתם לא יכולים לזלזל בייעוץ המשפטי של הכנסת ובתקנון הכנסת, עובדה.

קארין אלהרר: איפה היועצת המשפטית, דרך אגב?

יואל חסון: והיועצת המשפטית של הכנסת בוחרת לא לבוא.

יואל חסון: שרן השכל החליפה אותה.

יואל חסון: השתלטתם גם על הייעוץ המשפטי, לא פחות ולא יותר.

יואל חסון: היא אפילו בחרה לא לבוא כבר.

יואב קיש: תודה.

יואב קיש: תודה רבה ליואל חסון.

איילת נחמיאס ורבין: מה, אמירוש, מה אתה מסתכל?

איילת נחמיאס ורבין: זה נכון.

יואל חסון: אתם הפכתם את הוועדות למגרש משחקים פרטי שלכם, זלזול בתקנון, זלזול בכנסת, זלזול בציבור.

יואל חסון: ואני שואל, מיליון איש - - -

יואב קיש: תודה.

יואל חסון: רגע, לא סיימתי.

יואב קיש: כן.

יואל חסון: מיליון איש הצביעו לליכוד, במה הם רואים אתכם מתעסקים היום?

יואל חסון: לא מתעסקים - - -

יואב קיש: יואל, תסכם את הרוויזיה, בבקשה.

ענת ברקו: הם לא הצביעו לכם, יואל.

יואב קיש: לא נאום בחירות.

יואב קיש: תסכם את הרוויזיה.

ענת ברקו: הם רואים במה אתם מתעסקים.

יואל חסון: לא מתעסקים בקצבאות הנכים.

יואב קיש: כן, תודה.

יואל חסון: לא בקצבת סיעוד כללית לכל אזרח.

ענת ברקו: הם לא מתעסקים בכם.

ענת ברקו: לא הצביעו לכם.

יואל חסון: לא בחינוך, לא בפריפריה.

יואב קיש: תודה רבה.

איילת נחמיאס ורבין: מניפולציות, קומבינות - - -

יואב קיש: תודה רבה ליואל חסון.

יואל חסון: עסוקים כל היום בעצמכם.

יואל חסון: אתם עסוקים בעצמכם.

ענת ברקו: במה אתם מתעסקים?

ענת ברקו: רוב הזמן בלבחור יושב-ראש.

<קריאות: - - -

יואב קיש: תודה רבה.

יואב קיש: אני אענה לו, בסדר.

יואל חסון: עסוקים בראש הממשלה שלכם.

יואל חסון: 30 חברי כנסת הפכו ל - - - קטנים של ראש הממשלה.

יואב קיש: יואל, זמנך הסתיים.

יואל חסון: אין לכם כבר כבוד למפלגה שלכם.

יואב קיש: יואל, תודה רבה.

יואל חסון: ואין לכם כבוד לכנסת.

יואב קיש: קודם כול, תודה רבה על העצות.

יואב קיש: בתור ותיק ליכוד, חבר הכנסת יואל חסון, בתור איש ותיק בליכוד - -

יואל חסון: כדאי שתקשיב, כדאי שתלמד.

יואב קיש: - - אני מעריך מאוד - -

יואל חסון: גם ותיק בכנסת.

יואל חסון: תלמד ממני קצת.

יואב קיש: בתור יושב-ראש צעירי הליכוד אני מעריך מאוד את הביקורת הבונה שאתה נותן לנו, צעירי הליכוד החדשים.

נורית קורן: צעירי הליכוד.

יואל חסון: אני בליכוד הזה לא יכולתי להיות יותר.

יואב קיש: אני מאוד מעריך את הביקורת שלך.

אמיר אוחנה: למה אתה מחמיא לו?

יואל חסון: מה עשיתם לליכוד?

יואל חסון: הרסתם את הליכוד.

יואב קיש: יואל, אני מציע לך בבחירות הבאות להתמודד על התפקיד במקום 33 ברשימת הליכוד, סיכוי יותר גבוה מהמחנה הציוני.

מכלוף מיקי זוהר: אני תומך בו.

מכלוף מיקי זוהר: אני אתמוך בך.

<קריאות: - - -

שולי מועלם-רפאלי: אפשר לחזור לדיון, אדוני היושב-ראש?

יואב קיש: אז עכשיו אנחנו חוזרים לנושא עצמו.

יואב קיש: אני מעלה להצבעה את הרוויזיה.

יואב קיש: מי שתומך ברוויזיה יצביע בעד, מי שמתנגד יצביע נגד.

יואב קיש: ההצבעה שמית.

יואב קיש: בבקשה.

<אתי בן יוסף: (קוראת בשמות חברי הכנסת) יואב קיש – נגד שרן השכל – נגד ענת ברקו – נגד נאוה בוקר – נגד אמיר אוחנה – נגד מכלוף מיקי זוהר – נגד איילת נחמיאס ורבין – בעד רויטל סויד – בעד יואל חסון – בעד ג'מעה אזברגה – בעד דב חנין – בעד קארין אלהרר – בעד שולי מועלם-רפאלי – בעד מיכאל מלכיאלי – נגד רוברט אילטוב – נגד מנחם אליעזר מוזס – נגד

יואב קיש: 9 נגד, 7 בעד, הרוויזיה לא התקבלה.

יואב קיש: תודה.

יואב קיש: הישיבה נעולה.